Els usuaris expliquen la seva experiència
De la festa religiosa a la rivalitat: l'origen dels castells human s
L'Arxiu Comarcal de l'Alt Camp (ACAC) s'ha sumat a la iniciativa endegada per la Comissió d'Organització de la Setmana Internacional dels Arxius, consistent en triar a una persona perquè expliqui la seva experiència amb i a l'arxiu.
La suma de testimonis de centres d'arreu de Catalunya i de perfils diversos (arxius històrics i administratius, de diferent abast territorial, investigadors, usuaris puntuals, usuaris amb un vincle sentimental amb la seva recerca, dipositants de fons, usuaris de sistemes de gestió documental...) palesa la riquesa del món que envolta als arxius, que volen ser més coneguts, oberts i socials.
En el cas de l'ACAC s'ha triat a un usuari atípic avui en dia.
D'ençà que es porten estadístiques, els darrers 15 anys, han passat per l'ACAC 1.332 usuaris, amb més de 1.332 motivacions (donat que els seus interessos / les seves consultes poden haver canviat).
D'aquest total un 95% es poden considerar ocasionals (donat que han vingut menys de 15 vegades) i només un 0,5% ens ha visitat més de 100 vegades.
D'entre els habituals el dr. Alexandre Cervelló destaca amb diferència.
Respon, doncs, a un perfil d'investigador clàssic (que publica llibres i està vinculat a la universitat, en aquest cas a través de la Càtedra de la URV per a l'Estudi del Fet Casteller).
Cal sumar-hi, però, la seva especial sensibilitat envers el patrimoni, demostrada en les gestions per a l'ingrés del fons Colla Vella dels Xiquets de Valls, i també una història vital per reinventar-se, canviar de tema d'estudi, i fins i tot de feina, fins a treballar en l'actualitat com a coordinador i documentalista al Centre de la Imatge Mas Iglesias de Reus.
El dr. Cervelló ens parla dels castells humans, avui patrimoni de la humanitat i que tenen el seu origen a Valls.
La seva fita és estudiar-los des dels inicis fins a l'actualitat i ja n'ha completat dues baules: els inicis (del s.
Pel que fa als inicis ha espigolat sistemàticament documentació fins a uns nivells que un arxiu difícilment pot arribar a descriure, per trobar: renoms dins de cadastres, un rebut dins de feixos anuals...
Els pocs documents que ens parlen de castells, les relacions familiars, l'evolució de la festivitat, la política i els autors precedents (entre els que es podria citar a Francesc Ballester, Joan Amades, Francesc Blasi, Pere Català, Daniel Ventura, o els també usuaris Pere Ferrando, Joan Bofarull i Joan Climent) li han permès bastir una sòlida tesi que, per exemple, l'ha convertit en el referent del període en l' Enciclopèdia Castellera, una obra de la qual encara se'n publiquen volums i que actualitza Món Casteller.
Val a dir que els inicis de qualsevol activitat sempre atreuen l'interès i la disputa (com qui fa més anys que celebra la festivitat del Corpus –vegi's una altra notícia en aquest web sobre el tema-, el plet entre els monestirs de Poblet i Santes Creus per qui era més antic, resolt a favor del segon, etc.).
En aquest sentit l'ACAC té la sort de comptar amb el que es podria considerar el document "fundacional" dels castells, que se situaria en les primeres festes Decennals en honor a la Mare de Déu de la Candela de 1791.
Així, dues tradicions eminentment vallenques han quedat unides.
Ens ho explica el dr. Cervelló en el vídeo.
La confiança ha influït, sens dubte, en el fet de demanar-li la col·laboració en aquest projecte però s'ha de remarcar que l'ACAC ha impulsat des de 2012, juntament amb el Consell Comarcal de l'Alt Camp, la implantació de sistemes de gestió documental.
A dia d'avui es treballa amb 21 administracions locals i s'està fent el pas a l'administració electrònica.
Això suposa millorar la eficiència, afavorir la transparència i participar activament en la conservació de la documentació que demà, o d'aquí a 200 anys, ha d'estar a disposició de la ciutadania per continuar generant històries sobre els arxius.
El dr. Alexandre Cervelló ens explica la seva experiència a l'ACAC
ACAC, col·lecció Mercadé, id. 1419; autor: Miracle
Per contextualizar el document podeu veure el Facebook de l'ACAC